**ADÁSVÉTELI SZERZŐDÉS-TERVEZET**

**a 2.rész esetében**

5 db kisbusz beszerzésére vonatkozóan

Amely létrejött egyrészről

|  |  |
| --- | --- |
| **Név** |  |
| Székhely |  |
| Képviseli |  |
| Adószám |  |
| Cégjegyzékszám |  |
| Bankszámlaszám |  |
| Eladó nevében eljáró kapcsolattartó személy |  |

mint eladó, a továbbiakban: mint Eladó

másrészről

|  |  |
| --- | --- |
| **Név** | Nyíregyházi Egyházmegye |
| Székhely | 4400 Nyíregyháza, Bethlen Gábor u. 5. |
| Képviseli | Szocska A. Ábel apostoli kormányzó |
| Adószám | 18647086-1-15 |
| Bankszámlaszám | 10702071-69051717-51100005 |
| Vevő nevében eljáró kapcsolattartó személy | Gánicz Tamás |

mint Vevő (továbbiakban: Vevő) között,

alulírott napon és helyen az alábbi feltételek szerint

1. **Preambulum**
	1. Felek rögzítik, hogy Vevő jelen szerződés tárgyát képező 5 db kisbusz vonatkozásában „Gépjárműbeszerzés“ tárgyban a Kbt. 113. § (1) bek. szerinti közbeszerzési eljárást bonyolított le, amelynek 2. része esetében a közbeszerzési eljárás nyertese Eladó, így Eladóval kíván szerződést kötni.
	2. Felek rögzítik, hogy jelen szerződésüket a fentiekben meghatározott közbeszerzési eljárás eredményeként, az eljárás alapját képező ajánlattételi felhívás, valamint egyéb közbeszerzési dokumentumok, és az Eladó által benyújtott ajánlat tartalma szerint kötik meg; melyek jelen szerződés mellékletét (2.sz.mell.) képezik.
2. **Szerződés Tárgya**
	1. Felek megállapodnak, hogy jelen adásvételi szerződés szerint Eladó eladja, Vevő pedig megvásárolja az Eladó kizárólagos tulajdonát képező 5 db új, 0 km-es, **…………………….** típusú kisbuszokat (a továbbiakban:gépjárművek), jelen szerződés mellékletében (1.sz. mell.) meghatározott műszaki tartalommal.
	2. Eladó kijelenti, hogy a gépjármű megfelel a közúti járművek forgalomba helyezésének és forgalomban tartásának műszaki feltételeiről szóló, többször módosított 6/1990. (IV. 12.) KöHÉM rendeletben meghatározott - a szállítás tervezett időpontjában hatályos - követelményeknek.
	3. Eladó kijelenti, hogy a gépjármű rendelkezik a Nemzeti Közlekedési Hatóság által kiadott érvényes típusbizonyítvánnyal, magyar nyelvű kezelési utasítással, a gyártás helyén honos - bármely nemzeti rendszerben akkreditált - minőségbiztosítási rendszerrel.
	4. Eladó kijelenti, hogy a harmadik személynek nem áll fenn olyan joga, amely Vevő tulajdonszerzését akadályozná.
	5. Eladóköteles a leszállított gépjármű teljes körű garanciális és garancián túli javítását és karbantartását régiónként legalább egy az adott gyártmány és típus javítására a gyártómű vagy megbízottja által auditált, márka szakszervizben biztosítani.
	6. Eladóköteles a leszállított gépjármű esetében 24 órás magyarországi mobil szervizszolgáltatást biztosítani.
	7. Eladó kijelenti, hogy az alkatrészellátás 8 éven keresztül biztosított, azaz a gyártók vállalják, hogy jelen szerződésben megajánlott típusú és gyártmányú járművekhez tartozó alkatrészek beszerezhetőek lesznek az előírt időtartamban.
3. **Átadás – átvétel**
	1. A II.1. pontban körülírt gépjárművek leszállítását Vevő székhelyére az Eladó vállalja.
	2. Felek megállapodnak, hogy a átadás-átvétel végső határideje: 2017. október 30.
	 Felek az előteljesítés lehetőségét megengedik.
	3. Vevő a leszállított gépjármű minőségi vizsgálatát az átvételkor köteles megkezdeni és azt folyamatosan elvégezni. Az esetleges minőségi kifogást a hiba megállapítása után a Vevőnek a lehető legrövidebb időn belül közölnie kell az Eladóval.
	4. Eladó a szállítási határidőig a gépjárművet forgalomba hozza, üzembe helyezi, érvényes hatósági jelzésekkel és környezetvédelmi igazoló lappal, kötelező KRESZ tartozékokkal látja el, valamint a szükséges okmányokat, tanúsítványokat a Vevő részére átadja. Eladó a gépjárműhöz magyar nyelvű kezelési utasítás leírást biztosít.
	5. Eladó köteles továbbá a leszállított gépjárműre vonatkozóan mindennemű tájékoztatást megadni mind a szerződés előkészítése, mind annak tartama alatt.
	6. Vevő köteles a teljesítés időpontjában az átadás helyén tartózkodni, és a leszállított gépjárművet átvenni. Az átadásról a Felek átadás-átvételi jegyzőkönyvet készítenek. Az átvétel során az átadásra kerülő gépjármű rendeltetésszerű használatához szükséges dokumentumok meglétének ellenőrzése is megtörténik. Amennyiben valamely dokumentum hiányzik, a vevő jogosult az átvételt megtagadni. Ebben az esetben a eladóra nézve a késedelem jogkövetkezményei ugyanúgy bekövetkeznek, mintha nem teljesített volna.
4. **Fizetés**
	1. Felek rögzítik, hogy a II.1. pontban körülírt gépjárművek ellenértéke mindösszesen……….…,- HUF, azaz ………… forint, amely összegre eső mindenkori ÁFA a hatályos jogi szabályoknak megfelelően fizetendő. Ezen ellenérték tartalmazza a szerződésszerű teljesítés valamennyi költségét, díját, és ellenértékét, Eladó más jogcímen további ellenérték felszámítására nem jogosult, további költségei megtérítését semmilyen jogcímen nem követelheti. Az ellenérték tartalmazza a forgalomba helyezéshez, üzembe helyezéshez szükséges valamennyi költséget (kivéve az alábbi hatósági költségeket: kötelező felelősség biztosítás, rendszám-, forgalmi engedély-, törzskönyv-, címke díj, vagyonszerzési illeték)
	2. A Támogatás szempontjából elszámolható költség mértékéig a szerződéses ár 100 %-a Magyarország Kormánya 1813/2016. (XII. 20.) Kormányhatározatában meghatározott Magyarország 2016. évi központi költségvetéséről szóló 2015. évi C. törvény XX. Emberi Erőforrások Minisztériuma fejezet 20/55/9 Egyházi közösségi célú programok és beruházások támogatása fejezeti kezelésű előirányzat terhére támogatásból kerül finanszírozásra. A jóváhagyott és elszámolható költségeken felüli rész finanszírozása teljes egészében a Vevőt terheli.
	3. Felek megállapodnak, hogy az eladó egy végszámla kiállítására jogosult. A végszámla az az átadás-átvételi eljárás után, a teljesítés igazolását követően nyújtható be. A számlák kifizetése utófinanszírozással történik, a Kbt. 135. § (1)-(2) és (5)-(6) bekezdései alapján, illetve a Ptk. 6:130. § (1)-(2) bekezdése alapján – az ajánlattevő részéről a mindenkor hatályos jogszabályoknak megfelelően kiállított és benyújtott és az ajánlatkérő nevében a teljesítésigazolás kiadására jogosult személy által szakmailag leigazolt végszámla ellenében, – a szerződésszerű teljesítést követően a számla kiállításának keltétől számított 30 napon belül, figyelemmel a hatályos Támogatási Szerződésben foglaltakra.

Jelen szerződés keretében az Eladó felé az ellenértéket magyar forintban (HUF) kell teljesíteni. Jelen szerződés alapján teljesítendő kifizetéseket Vevő a Magyarország Kormánya 1813/2016. (XII. 20.) Kormányhatározatában meghatározott Magyarország 2016. évi központi költségvetéséről szóló 2015. évi C. törvény XX. Emberi Erőforrások Minisztériuma fejezet 20/55/9 Egyházi közösségi célú programok és beruházások támogatása fejezeti kezelésű előirányzat terhére támogatásból biztosítja.

 IV.4. Ha a Vevő a szerződés szerinti fizetési kötelezettségét határidőre nem teljesíti, úgy az Eladó jogosult a késedelem időtartamára a Magyar Polgári Törvénykönyvben meghatározott mindenkori gazdálkodó szervek közötti késedelmi kamatot követelni.

IV.5. A fizetési késedelem utolsó napja – a késedelmi kamat számítása szempontjából – a késedelmesen kifizetett számla összegének az Eladó számláján történő jóváírásának a napja.

1. **Jótállás és szavatosság**
	1. Eladó szavatolja, hogy az általa leszállított gépjármű új, használatban nem volt, megfelel a műszaki leírás követelményeinek és az ajánlati dokumentációban, és az ajánlatban meghatározott feltételeknek. Vevő szavatol azért, hogy a leszállított gépjármű alkalmas a rendeltetésszerű használatra.
	2. Eladó kijelenti és szavatol azért, hogy a gépjárművön harmadik személynek nem áll fenn olyan joga, ami a Vevő tulajdonszerzését korlátozhatja, akadályozhatja.
	3. Eladóa leszállított gépjárműre az első forgalomba helyezéstől számítva legalább 100 000 km-ig vagy 5 évig általános, korlátozás nélküli, teljes körű garanciát vállal.
	4. A Eladójótállási jegyet állít ki a gépjárműre, amelynek tartalmaznia kell a jótállási időtartam kezdetét és végét, továbbá a jótállás feltételeit. Eladós kiállított jótállási jegyet az átadás-átvételi jegyzőkönyv aláírásának napján adja át a Vevőnek.
	5. A jótállási idő meghosszabbodik azzal az idővel, amely alatt a gépjármű a jótállási körbe tartozó hiba miatt, rendeltetésszerű használatra alkalmatlan volt.
	6. Amennyiben a Eladónem teljesíti jótállási kötelezettségét, úgy a Vevő eljárhat a Eladókockázatára és költségére.
	7. Szerződő felek megállapítják, hogy a leszállított gépjárműre a 249/2004. (VII.2.7) Kormányrendeletben és a 151/2003. (IX.22.) Kormányrendeletben foglalt jótállási kötelezettségek is irányadóak. Eladóa fent megjelölt jogszabályokban előírt jótállási kötelezettségekkel tisztában van, azokat magára nézve kötelezőnek ismeri el.
	8. Vevő a jelen szerződésben kikötött jótállástól függetlenül –választása szerint- a hibás teljesítésből eredő szavatossági jogait is érvényesítheti.
2. **A szerződést biztosító mellékkötelezettségek, egyéb kötelezettségek**
	1. Késedelmi kötbér:
	Eladó vevő részére késedelmi kötbér megfizetésére köteles, amennyiben a teljesítés határidőn belül nem történik meg maradéktalanul. A késedelmi kötbért pénzben kell teljesíteni. A késedelmi kötbér mértéke a késedelem minden naptári napja után naponként a nettó eladói díj 0,5 %-a. A késedelmi kötbér maximuma teljes nettó eladói díj 15 %-a.
	2. Hibás teljesítési kötbér:

Eladó a vevő részére hibás teljesítés esetén a kijavításig eltelt időszak minden napja után a késedelmi kötbérnek megfelelő összegű kötbér megfizetésére köteles. A hibás teljesítési kötbért pénzben kell teljesíteni.

* 1. Meghiúsulási kötbér:
	Eladó vevő részére meghiúsulási kötbér megfizetésére köteles, a szerződés nem teljesítése, illetve a teljesítés meghiúsulása esetén. A meghiúsulási kötbért pénzben kell teljesíteni. A meghiúsulási kötbér mértéke a nettó eladói díj 15 %-a.
	2. A késedelmes teljesítés esetén a kötbér megfizetése a szerződésszerű teljesítés és garanciális kötelezettsége alól nem mentesít. A vevő kötbérigényét írásban, a jogalap és az összeg megjelölése mellett köteles az eladóval közölni. A kötbért a vevő akkor is követelheti, ha kára nem merült fel. A vevő érvényesítheti a kötbért meghaladó kárát és a szerződésszegésből eredő egyéb jogait is. A szerződésszegéssel okozott kárának megtérítését az erre vonatkozó szabályok szerint akkor is követelheti a vevő, ha a kötbérigényét nem érvényesítette.

Eladó mentesül a szerződésszegés következményei alól, ha bizonyítja, hogy kötelezettségeit vis maior miatt nem tudta teljesíteni. A vevőt az akadály beálltáról és megszüntetéséről haladéktalanul, utólag is igazolható módon értesíteni kell. Vevő az eladó felróható szerződésszegése esetén jogosult a kötbér összegét meghaladó kárának a megtérítésére is.

Vevő a kötbér illetve a kártérítés igény érvényesítésének jogosultsága esetén a kötbér illetve a kártérítés mértékének megfelelő összegű számlát bocsát ki az eladó felé. Vevő jogosult a jelen szerződésben rögzített bármely kötbér illetve a kártérítés mértékének megfelelő összeggel csökkentett díjat fizetni eladó felé (beszámítás).

1. **Vis maior**
	1. Eladó mentesül a késedelmi kamat megfizetése alól, illetve Vevőt nem illeti meg a szerződéstől való elállás joga, ha a késedelmes teljesítés „vis maior” eredménye.
	2. „Vis maior”: ha az Eladó érdekkörén kívüli okok miatt esik késedelembe, illetve hiúsul meg a szállítás. Ezen okok pl.: sztrájk, háború, tűzvész, árvíz, járvány miatti karantén korlátozások, szállítási embargó, stb.
	3. A szállításban vis maior a vagy előre nem látható vagy nem az Eladó által okozott események miatt bekövetkező akadályoztatás – ilyen események közé tartoznak mindenekelőtt az üzemzavarok, sztrájk, hatósági rendelkezések, a ki- vagy beszállítási lehetőségek utólagos megszűnése – a nevezett hatások időtartamára és mértékében mentesítik Eladót az esetlegesen megállapodott szállítási- és rakodási határidők betartása alól. A szerződéstől való elállásra is feljogosítják Eladót, anélkül, hogy ennek folytán a Vevőt kártérítési- vagy egyéb igények illetnék meg.
2. **Vitás kérdések rendezése**
	1. Minden, a szerződés megkötése után felmerülő, a szerződés teljesítését akadályozó körülményről a Felek kölcsönösen kötelesek egymást írásban tájékoztatni, és mindent megtenni annak érdekében, hogy jelen megállapodásból fakadó nézeteltéréseiket közvetlen tárgyalások útján rendezzék.
	2. Ha a Felek közötti tárgyalások – 30 napon belül – nem vezetnek eredményre jogviták esetén a felek értékhatártól függően alávetik magukat a Vevő székhelye szerinti bíróságnak.
3. **Értesítések**
	1. A felek által küldött értesítéseket írásban, ajánlott levélben, telefaxon, vagy e-mailben kell megküldeni, Feleknek az e szerződésben meghatározott címére.

Jelen Szerződésben meghatározott valamennyi írásbeli értesítést közöltnek kell tekinteni, ha azt a címzettnek vagy meghatalmazottjának, megbízottjának bizonyíthatóan átadták vagy kézbesítették, vagy ha ez nem lehetséges, akkor ajánlott tértivevényes levélként feladták, a postára adást követő ötödik napon akkor is, ha a címzett lakhelyéről, székhelyéről "Címzett ismeretlen" vagy "Nem kereste" értesítéssel jön vissza a küldemény.

* 1. Felek kapcsolattartásra kijelölt képviselői:

Vevő részéről:

Gánicz Tamás

Tel: …………………

E-mail: ……………..

Eladó részéről:

…………………

Tel: ………………..

E-mail: ……………

A szerződő felek rögzítik, hogy a vevő kapcsolattartója a jelen szerződés módosítását eredményező nyilatkozatokat, a szerződéssel kapcsolatos, önálló, hatályos jognyilatkozatot nem tehet.

1. **Együttműködés, egyebek**

X.1. A Vevő előírja, hogy a Eladó

*a)* nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés *k)* pont *ka)-kb)* alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;

*b)* a szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a Kbt. 143. § (3) bekezdése szerinti ügyletekről az ajánlatkérőt haladéktalanul értesíti.

X.2. A szerződés teljesítésének teljes időtartama alatt tulajdonosi szerkezetét az eladó a vevő számára megismerhetővé teszi.

X.3. Az ajánlatkérőként szerződő fél jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha

* a) a nyertes ajánlattevőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;
* b) a nyertes ajánlattevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

X.4. Felmondás esetén az eladó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

X.5. Jelen szerződést a szerződő felek kizárólag írásban, különös tekintettel a közbeszerzési eljárásokra vonatkozó rendelkezések figyelembevételével módosíthatják.

X.6. Amennyiben harmadik személy a vevővel szemben a szállítónak felróható tevékenységével vagy mulasztásával összefüggésben igényérvesítéssel lép fel, úgy a eladóköteles a vevőt a kártérítés alól haladéktalanul mentesíteni, és tevékenységéért, illetve mulasztásáért feltétlen és korlátlan felelősséget vállalni.

1. **Záró rendelkezések**

XI.1. Vevő és eladómegállapodnak abban, hogy a közöttük felmerülő vitás kérdéseket békés úton rendezik. Felek az esetleges jogviták vonatkozásában kikötik a Nyíregyházi Járásbíróság, illetve a Nyíregyházi Törvényszék kizárólagos illetékességét.

XI.2. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény *(Ptk.)*, a Közbeszerzésekről szóló 2015. évi CXLIII. törvény*(Kbt.)*, valamint a mindenkori hatályos jogszabályok az irányadók.

A jelen szerződést a szerződő felek ezek után annak elolvasása és közös értelmezése után, mint szerződéses akaratukkal mindenben megegyezőt jóváhagyólag négy eredeti példányban, cégszerűen írták alá, melyből egy példány a szállítót, három példány a vevőt illet meg.

Jelen szerződés elválaszthatatlan részét képezi:

* 1. számú melléklet: Megajánlott áruk műszaki leírása
* 2. számú melléklet: Ajánlattételi felhívás, közbeszerzési dokumentumok, nyertes ajánlat

Kelt.: Nyíregyháza, 2017. ………….…………

…………………….. ……….….……

 Vevő Eladó